CELEX: 62020TN0131
Language: sl
Date: 2020-02-27 00:00:00
Title: Zadeva T-131/20: Tožba, vložena 27. februarja 2020 – IR/Komisija

11.5.2020   
            
            
               SL
            
            
               Uradni list Evropske unije
            
            
               C 161/45
            
         
      Tožba, vložena 27. februarja 2020 – IR/Komisija
      (Zadeva T-131/20)
      (2020/C 161/57)
      Jezik postopka: angleščina
      
         Stranki
      
      
         Tožeča stranka: IR (zastopnika: S. Pappas in A. Pappas, odvetnika)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost sklepa Generalnega direktorata za zaposlovanje, socialne zadeve in vključevanje iz elektronske pošte pristojnega korespondenta za človeške vire z dne 2. julija 2019, s katerim je bila zavrnjena zahteva Evropskega centra za razvoj poklicnega usposabljanja (Cedefop) za tretje podaljšanje napotitve tožeče stranke;
               
            
                  —
               
               
                  razglasi ničnost sklepa organa za imenovanja z dne 23. januarja 2020, s katerim je bila zavrnjena pritožba, ki jo je tožeča stranka vložila na podlagi člena 90(2) Kadrovskih predpisov;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: nezakonitost predhodnega postopka, v katerem organ za imenovanja ni ustrezno preučil izpodbijanega sklepa z dne 2. julija 2019.
               
            
                  2.
               
               
                  Drugi tožbeni razlog: bistvena kršitev postopka zaradi kršitve člena 38 Kadrovskih predpisov.
               
            
                  3.
               
               
                  Tretji tožbeni razlog: kršitev splošnega načela dolžnosti skrbnega ravnanja kot dela pravice do dobrega upravljanja zaradi neupoštevanja vseh dejanskih elementov in neobstoja obrazložitve.
               
            
                  4.
               
               
                  Četrti tožbeni razlog: kršitev pravice do varstva družine iz člena 33 Listine Evropske unije o temeljnih pravicah.